Port Žantilis

Port Žantilis () – antras pagal dydį Gabono miestas, įsikūręs šalies vakaruose, prie Lopeso kyšulio, Atlanto vandenyno pakrantėje, Ogovės deltos saloje. Pajūrio Ogovės provincijos centras. 125,0 tūkst. gyventojų (2001 m.). Svarbus jūrų uostas (išvežama nafta, mediena). Yra tarptautinis oro uostas. Naftos perdirbimo, medienos apdirbimo (įskaitant faneros gamybą), maisto, farmacijos pramonė, laivų remontas. Yra šiluminė elektrinė. Apylinkėse išgaunama nafta ir gamtinės dujos.

Istorija 

Port Žantilį 1873 m. įkūrė prancūzai, sudarę taiką su Orungu karalyste. Pavadintas prancūzų kolonisto Émile Gentil garbei. Kolonijiniais laikais miestas buvo svarbus medienos, dramblio kaulo, kaučiuko tiekimo centras.

Gabono miestai